
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Συγκρότηση του «Υπηρεσιακού Συμβουλίου υπαλλήλων του 
Υπουργείου Δικαιοσύνης μη υπαγόμενων στον Υπαλλη¬ 
λικό Κώδικα.13 


Καθορισμός ειδικού γνωρίσματος και λοιπών χαρακτηριστι¬ 
κών των σάκκων μέσα στους οποίους κλείνεται το υλικό 
της ψηφοφορίας κατά την εκλογή των αντιπροσώπων στο 

Ευρωπαϊκό Κοινοβούλιο. 1 

Καθορισμός ειδικού γνωρίσματος και λοιπών χαρακτηριστι¬ 
κών των σάκκων μέσα στους οποίους κλείνεται το υλικό 
της ψηφοφορίας κατά την εκλογή των βουλευτών του Ελ¬ 
ληνικού Κοινοβουλίου.. 2 

Καθορισμός διαστάσεων εκλογικών φακέλων που χρησιμο¬ 
ποιούνται κατά την ψηφοφορία για την εκλογή βουλευτών. 3 
Έγκριση αποζημίωσης για πρόσθετη εργασία του Πυροσβε¬ 
στικού προσωπικού, κατά τη θερινή περίοδο έτους 1988. . 4 
Αύξηση συντάξεων Πλοιάρχων και Μηχανικών Α’ τάξεως 


Ε.Ν. 5 

Αναπροσαρμογή πολεμικών συντάξεων και συντάξεων δικα¬ 
στικών λειτουργών. 6 

Καθορισμός μοναδικών συντελεστών καθαρού εισοδήματος 
των γεωργικών επιχειρήσεων που εφαρμόζεται στο ακαθά¬ 
ριστο εισόδημά τους. 7 

Παροχή της εγγύησης του Δημοσίου προς την Τράπεζα Κε¬ 


ντρικής Ελλάδος για τη χορήγηση δανείου ποσού εκατόν 
πενήντα εκατομμυρίων (150.000.000) δρχ. στην Ο.Α. 

για κάλυψη ταμιακών αναγκών της. 8 

Παράταση χρόνου ισχύος της 30532/15.3.88 κοινής από¬ 
φασης των Υπουργών Εθνικής Οικονομίας και Εργασίας, 
μόνο ως προς το μέρος που αφορά τη χρηματοδότηση του 
Τ.Ο.Ε.Β. IV Αρδευτικού δικτύου Νιγρίτας - Φλαμπούρου 

Σερρών. 9 

Χρηματοδότηση από τον ΟΑΕΔ των Δήμων Βούλας και Λα- 
μιέων και των Τ.Ο.Ε.Β. Παλαιού Μυλοποτάμου Πέλλας, 
Πρασινάδας Ημαθίας και Ξεχασμένης Ημαθίας για την 
εκτέλεση κοινωφελών έργων προς απασχόληση ανέρ¬ 
γων.10 

Διακανονισμός εξόφλησης οφειλών από καθυστερούμενες ει¬ 
σφορές προς Οργανισμούς Κοινωνικής Ασφάλισης αρμο¬ 
διότητας Υπουργείου Υγείας Πρόνοιας και Κοινωνικών 

Ασφαλίσεων...11 

Καθορισμός του ύψους της ονομαστικής αξίας των υπέρ του 
Ταμείου Υγείας Δικηγόρων Επαρχιών επικολλουμένων εν¬ 
σήμων.12 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 13199 (1) 

Καθορισμός ειδικού γνωρίσματος και λοιπών χαρακτηριστικών 
των σάκκων μέσα στους οποίους κλείνεται το υλικό της ψηφο¬ 
φορίας κατά την εκλογή των αντιπροσώπων στο Ευρωπαϊκό 
Κοινοβούλιο. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α) Του δευτέρου εδαφίου της παραγράφου 3 του άρθρου 5 του 
Ν. 1180/1981 «περί εκλογής αντιπροσώπων εις την Συνέλευσιν 
των Ευρωπαϊκών Κοινοτήτων (Ευρωπαϊκόν Κοινοβούλιον) και 
άλλων τινων διατάξεων», σε συνδυασμό με τις διατάξεις της πα¬ 
ραγράφου 1 του άρθρου 87 του Π.Δ. 152/1985 «κωδικοποίηση 
σ’ ενιαίο κείμενο των διατάξεων της νομοθεσίας για την εκλογή 
βουλευτών» και 

β) Των άρθρων 9 παρ. 7 και 17 παρ. 2 του Ν. 1427/1984 
«άσκηση του εκλογικού δικαιώματος κατά τις εκλογές του Ευρω¬ 
παϊκού Κοινοβουλίου από τους Έλληνες που διαμένουν στο έδα¬ 
φος των λοιπών Κρατών της Ευρωπαϊκής Οικονομικής Κοινότη¬ 
τας», αποφασίζουμε: 

1. Καθορίζουμε το ειδικό γνώρισμα, τις διαστάσεις και λοιπά 
χαρακτηριστικά των εκλογικών σάκκων που χρησιμοποιούνται 
κατά την ψηφοφορία για την εκλογή αντιπροσώπων στο Ευρω¬ 
παϊκό Κοινοβούλιο, ως ακολούθως: 

α) Ειδικό γνώρισμα: Ο σάκκος μέσα στον οποίο κλείνεται από 
κάθε Εφορευτική Επιτροπή το εκλογικό υλικό της ψηφοφορίας 
για την εκλογή αντιπροσώπων στο Ευρωπαϊκό Κοινοβούλιο έχει 
τυπωμένη στη μια εξωτερική πλευρά του με κεφαλαία γράμματα 
θαλασσιάς απόχρωσης και σε παράλληλες σειρές την εξής έν¬ 
δειξη: 

Ο 

ΕΚΛΟΓΕΣ ΕΥΡΩΠΑΪΚΟΥ ΚΟΙΝΟΒΟΥΛΙΟΥ 1989 

ΕΚΛΟΓΙΚΗ ΠΕΡΙΦΕΡΕΙΑ . 

.ΕΚΛΟΓΙΚΟ ΤΜΗΜΑ .. 

(Αριθμός) (Ονομασία) 

Η αντίστοιχη ένδειξη, τυπωμένη κατά τον ίδιο παραπάνω 

τρόπο, για το σάκχο που χρησιμοποιείται από τις εφορευτικές επι¬ 
τροπές των εκλογικών τμημάτων στα οποία ψηφίζουν οι Έλλη¬ 
νες εκλογείς που διαμένουν μόνιμα ή που βρίσκονται κατά την 
ημέρα των εκλογών στο έδαφος των, εκτός Ελλάδας, κρατών- 
μελών της Ε.Ο.Κ., είναι η εξής: 

ΕΚΛΟΓΕΣ ΕΥΡΩΠΑΪΚΟΥ ΚΟΙΝΟΒΟΥΛΙΟΥ 1989 
ΠΕΡΙΦΕΡΕΙΑ ΠΡΕΣΒΕΙΑΣ Ή ΠΡΟΞΕΝΕΙΟΥ 


.ΕΚΛΟΓΙΚΟ ΤΜΗΜΑ . 

(Αριθμός) (Ονομασία) 

β) Διαστάσεις και λοιπά χαρακτηριστικά: Ο σάκκος και για τις 
δύο παραπάνω περιπτώσεις κατασκευάζεται από πλαστική ύλη 
λευκής απόχρωσης, είναι στριφωμένος και γαζωμένος στις τρεις 
πλευρές του και έχει διαστάσεις 55 X 85 εκατοστά του μέτρου 
περίπου. 

2. Η προηγούμενη για το ίδιο θέμα απόφαση του Υπουργού 
Εσωτερικών αριθ. 24691/10.4.1984 καταργείται. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 6 Μαρτίου 1989 

Ο ΥΠΟΥΡΓΟΣ 

Α.ΤΣΟΧΑΤΖΟΠΟΥΛΟΣ 
-♦- 

Αριθ. 13198 (2) 

Καθορισμός ειδικού γνωρίσματος και λοιπών χαρακτηριστικών 
των σάκκων μέσα στους οποίους κλείνεται το υλικό της ψηφο¬ 
φορίας κατά την εκλογή των βουλευτών του Ελληνικού Κοινο¬ 
βουλίου. 


Η απόφαση αυτή να δημοσιευθεί στην Εφημερίδα της Κυβερ· 
νήσεως. 


Αθήνα, 6 Μαρτίου 1989 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 


♦ 


Αριθ. 13200 (3) 

Καθορισμός διαστάσεων εκλογικών φακέλων που χρησιμοποιού¬ 
νται κατά την ψηφοφορία για την εκλογή βουλευτών. 


Ο ΥΠΟΥΡΓΟΣ ΕΣΩΤΕΡΙΚΟΝ 

Έχοντας υπόψη: 

Τις διατάξεις του άρθρου 68 παρ. 1 του Π.Δ. 152/1985 «κω¬ 
δικοποίηση σ’ ενιαίο κείμενο των διατάξεων της νομοθεσίας για 
την εκλογή βουλευτών» (ΦΕΚ 55), αποφασίζουμε: 

Καθορίζουμε τις διαστάσεις των φακέλων που χρησιμοποιού¬ 
νται για την εκλογή βουλευτών ως ακολούθως: 

Οι διαστάσεις Των φακέλων, μέσα στους οποίους κλείνονται τα 
ψηφοδέλτια ορίζονται σε 9,5 X 12 εκατοστά του μέτρου περίπου. 

Κατασκευάζονται από συνηθισμένο αδιάφανο χαρτί λευκής 
απόχρωσης και φέρουν στην εμπρόσθια πλευρά τους διαγωνίως, 
πέντε γραμμές θαλασσιάς απόχρωσης, από τις οποίες η μεσαία 
κυματοειδής, συνολικού πλάτους ενός εκατοστού του μέτρου πε¬ 
ρίπου. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 


Αθήνα, 6 Μαρτίου 1989 


Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 


Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

Τις διατάξεις του τρίτου εδαφίου της παραγράφου 4 του άρ¬ 
θρου 9 του Ν. 1180/1981 «περί εκλογής αντιπροσώπων εις την 
Συνέλευσιν των Ευρωπαϊκών Κοινοτήτων (Ευρωπαϊκόν Κοινο- 
βούλιον) και άλλων τινων διατάξεων», σε συνδυασμό με τις 
όμοιες της παραγράφου 1 του άρθρου 87 του Π.Δ. 152/1985 
«κωδικοποίηση σ’ ενιαίο κείμενο των διατάξεων της νομοθεσίας 
για την εκλογή βουλευτών», αποφασίζουμε: 

Καθορίζουμε το ειδικό γνώρισμα, τις διαστάσεις και λοιπά χα¬ 
ρακτηριστικά των εκλογικών σάκκων που χρησιμοποιούνται 
κατά την ψηφοφορία για την εκλογή βουλευτών του Ελληνικού 
Κοινοβουλίου, σε περίπτωση ταυτόχρονης διενέργειας της εκλο¬ 
γής αυτής και της εκλογής των αντιπροσώπων στο Ευρωπαϊκό 
Κοινοβούλιο, ως ακολούθως: 

α) Ειδικό γνώρισμα: Ο σάκκος μέσα στον οποίο κλείνεται από 
κάθε Εφορευτική Επιτροπή το εκλογικό υλικό της ψηφοφορίας 
για την εκλογή βουλευτών του Ελληνικού Κοινοβουλίου έχει τυ¬ 
πωμένη στη μια εξωτερική πλευρά του με κεφαλαία γράμματα 
μαύρου χρώματος και σε παράλληλες σειρές την εξής ένδειξη: 

ΒΟΥΛΕΥΤΙΚΕΣ ΕΚΛΟΓΕΣ 1989 

ΕΚΛΟΓΙΚΗ ΠΕΡΙΦΕΡΕΙΑ . 

.ΕΚΛΟΓΙΚΟ ΤΜΗΜΑ ... 

(Αριθμός) (Ονομασία) 

β) Διαστάσεις και λοιπά χαρακτηριστικά: Ο ανωτέρω σάκκος 
κατασκευάζεται από πλαστική ύλη λευκής απόχρωσης, είναι 
στριφωμένος και γαζωμένος στις τρεις πλευρές του και έχει δια¬ 
στάσεις 55x85 εκατοστά του μέτρου περίπου. 


♦ 


Αριθ. 2007111/617/0022 ' (4) 

Έγκριση αποζημίωσης για πρόσθετη εργασία του Πυροσβεστι¬ 
κού προσωπικού, κατά τη θερινή περίοδο έτους 1988. 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΓΕΩΡΓΙΑΣ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη τις διατάξεις: 

1. Του άρθρου 7 του Ν. 754/1978 «περί ρυθμίσεως των απο- 
ποδοχών των Δημοσίων υπαλλήλων, πολιτικών και Στρατιωτι¬ 
κών κ.λπ.» (ΦΕΚ 17/Α’). 

2 : Του άρθρου 5 του Ν. 1041/1980 «περί αυξήσεως των 
αποδοχών των Δημοσίων εν γένει υπαλλήλων, πολιτικών και 
Στρατιωτικών κ.λπ.» (ΦΕΚ 75/Α’). 

3. Του Π.Δ. 275/1979, «περί προσδιορισμού συναρμοδιοτή- 
των κατά την έκδοση διοικητικών πράξεων επί αντικειμένων αρ¬ 
μοδιότητας Υπουργείων Συντονισμού, Προεδρίας της Κυβέρνη¬ 
σης, Οικονομικών και λοιπών κατά περίπτωση Υπουργείων» 
(ΦΕΚ 79/Α'). 

4. Τη αριθ. 75560/3123/19.5.1988 κοινής απόφασης των 
Υπουργών Γεωργίας και Δημόσιας Τάξης για τη συνεργασία και 
αμοιβαία αρωγή μεταξύ της Δασικής Υπηρεσίας και του Πυρο¬ 
σβεστικού Σώματος. 

5. Την αριθ. 1002081/2.1.89 απόφαση για ανάθεση αρμο¬ 
διοτήτων στον Υφυπουργό Οικονομικών (ΦΕΚ 10/Β’/ 
9.1.89). 

6. Την ανάγκη πρόσθετης εργασίας του Πυρ/κού προσωπικού 
για την επάνδρωση των Πυρ/κών οχημάτων της Δασικής υπηρε¬ 
σίας, που έχουν παραχωρηθεί, κατά χρήση, στο Πυροσβεστικό 
Σώμα, με σκοπό την πρόληψη και καταστολή των πυρκαϊών δα- 

σών κατά τη θερινή περίοδο έτους 1988, αποφασίζουμε: 

1. Εγκρίνουμε την καθιέρωση πρόσθετης εργασίας στο Πυρ- 
/κό προσωπικό, που έχει την ειδικότητα του Πυροσβέστη, για 
την επάνδρωση των παραχωρουμένων πυρ/κών οχημάτων από 
τη δασική υπηρεσία. 

2. Για την πρόσθετη αυτή υπηρεσία, λόγω αδυναμίας προσδιο¬ 
ρισμού της σε ώρες διάρκειας, καθορίζεται αποζημίωση, κατ’ 
αποκοπή, σε 10.000 δρχ. το μήνα για κάθε πυρ/κό υπάλληλο, 
που θα εργασθεί κατά τη θερινή περίοδο έτους 1988 και συγκε¬ 
κριμένα από 15.6.1988 μέχρι 15.10.1988. 

3. Η αποζημίωση αυτή καταβάλλεται σε όλο το Πυρ/κό προ¬ 
σωπικό, που θα εργασθεί πρόσθετα για την αιτία αυτή, στη διάρ¬ 
κεια κάθε μήνα της παραπάνω αναφερομένης περιόδου. 

4. Η πρόσθετη αυτή εργασία είναι πέραν του υποχρεωτικού 
ωραρίου και η παρεχόμενη αποζημίωση είναι πέραν της χορη¬ 
γούμενης αποζημίωσης για υπερωριακή εργασία, καθώς και της 
εργασίας κατά τις νυκτερινές ώρες, τις Κυριακές και εξαιρέσιμες 
ημέρες και υπόκειται σε φορολογία εισοδήματος. 

5. Η προκαλούμενη δαπάνη θα καλυφθεί από τις γραμμένες 
πιστώσεις του Τακτικού Προϋπολογισμού του Υπουργείου Γεωρ¬ 
γίας, που θα μεταβιβασθούν στον οικείο Προϋπολογισμό του Πυ¬ 
ροσβεστικού Σώματος με Ε.Φ.43-220 του οικονομικού έτους 
1989. 

Η απόφαση αυτή να δημοσιευθεί στην Εφημερίδα της Κυβερ- 
νήσεως και να κυρωθεί με Νόμο. 

Αθήνα, 3 Μαρτίου 1989 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΓΕΩΡΓΙΑΣ 

ΗΛΙΑΣ ΠΑΠΑΗΛΙΑΣ ΓΙΑΝΝΗΣ ΠΟΤΤΑΚΗΣ 

ΔΗΜΟΣΙΑΣ ΤΑΞΗΣ 

ΓΙΩΡΓΟΣ ΠΕΤΣΟΣ 
-♦- 

Αριθ. 2007462/642/0022 (5) 

Αύξηση συντάξεων Πλοιάρχων και Μηχανικών Α’ τάξεως Ε.Ν. 

Ο ΥΠΟΥΡΓΟΣ 

ΟΙΚΟΝΟΜΙΚΩΝ ΚΑΙ Ο ΑΝΑΠΛΗΡΩΤΗ" ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 23 του Κ.Ν. 792/1978 «περί 
κωδικοποιήσεως εις ενιαίον κείμενον νόμου των περί Ναυτικού 
Απομαχικού Ταμείου (ΝΑΤ) κειμένων διατάξεων κ.λπ.» (ΦΕΚ 

220/Α'/1978). 

2. Την υπό του Διοικητικού Συμβουλίου του ΝΑΤ ληφθείσα 
απόφαση κατά τη συνεδρίαση αυτού της 14.3.88. 

3. Την Υ.1006/7.12.88 απόφαση του Πρωθυπουργού «κα¬ 
θορισμός αρμοδιοτήτων του Αναπληρωτή Υπουργού Εμπορικής 
Ναυτιλίας» (ΦΕΚ 883/Β'/88), αποφασίζουμε: 

Την αύξηση, από της πρώτης του επομένου της δημοσιεύσεως 
της παρούσας αποφάσεως μήνα, του ποσού των συντάξεων που 
παρέχονται ή που θα απονεμηθούν από το Ναυτικό Ταμείο (ΝΑΤ) 
στους Πλοιάρχους και Μηχανικούς Α’ τάξεως κατά ποσοστό 5%. 


Η απόφαση αυτή να δημοσιευθεί στην Εφημερίδα της Κυβερ- 
νήσεως και να κυρωθεί με Νόμο. 

Αθήνα, 3 Μαρτίου 1989 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΔΗΜΗΤΡΗΣ ΤΣΟΒΟΛΑΣ ΑΝΤΩΝΗΣ ΝΤΕΝΤΙΔΑΚΗΣ 
-♦»- 

Αριθ. 2020269/2134/0022 (6) 

Αναπροσαρμογή πολεμικών συντάξεων και συντάξεων δικαστι¬ 
κών λειτουργών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 88, 89, 90, 91, 95, 101, 103 
και 105 του Κώδικα Πολεμικών Συντάξεων (Π.Δ. 1285/1981, 
ΦΕΚ 314). 

2. Τις διατάξεις της παρ. 5 του άρθρου 45 του Κώδικα πολιτι¬ 
κών και Στρατιωτικών Συντάξεων (Π.Δ. 1041/1979, ΦΕΚ 
292). 

3. Την ανάγκη άμεσης αναπροσαρμογής των Πολεμικών Συ¬ 
ντάξεων, σύμφωνα με τις σχετικές κυβερνητικές εξαγγελίες. 

4. Τις διατάξεις του Ν. 1517/1985 και Ν. 1587/1986 και 
τη σχετική νομολογία του Ελεγκτικού Συνεδρίου, αποφασί¬ 
ζουμε: 

1. Εγκρίνουμε την εφαρμογή από 1 Μαρτίου 1989 του σχε¬ 
δίου νόμου «τροποποίηση και συμπλήρωση διατάξεων του Κώ¬ 
δικα Πολεμικών Συντάξεων». 

2. Διαφορές συντάξεων δικαστικών λειτουργών που προκύ¬ 
πτουν κατά το από 1ης Ιανουάριου 1985 έως 31 Δεκεμβρίου 
1986 χρονικό διάστημα, λόγω εφαρμογής του Ν. 1517/1985 
για τους καθηγητές Ανωτάτων Εκπαιδευτικών Ιδρυμάτων, κα¬ 
ταβάλλονται αναδρομικά κατά τα οριζόμενα στην παράγραφο 6 
του άρθρου 2 του ανωτέρω Νόμου, χωρίς τον περιορισμό του άρ¬ 
θρου 60 του Π.Δ. 1041/1979, όπως ήδη ισχύει. 

3. Η διάταξη της προηγούμενης παραγράφου εφαρμόζεται και 
γιά την αναδρομική καταβολή διαφορών που προκύπτουν στις 
Βουλευτικές συντάξεις. 

Η απόφαση αυτή να δημοσιευθεί στην Εφημερίδα της Κυβερ- 
νήαεως και να κυρωθεί με Νόμο. 

Αθήνα, 3 Μαρτίου 1989 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 
-♦- 

Αριθ. 1026761/192/0012 (7) 

Καθορισμός μοναδικών συντελεστών καθαρού εισοδήματος των 

γεωργικών επιχειρήσεων που εφαρμόζεται στο ακαθάριστο ει¬ 
σόδημά τους. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 39 του Π.Δ. 3323/1955, όπως 
αντικαταστάθηκαν με τις διατάξεις της παραγράφου 14 του άρ¬ 
θρου 8 του Ν. 1828/1989. 

2. Τα σχετικά αιτήματα που έχουν υποβληθεί από διάφορες 
επαγγελματικές οργανώσεις. 

3. Την από 13.12.1988 έκθεση της ομάδας εργασίας που συ- 
στάθηκε με τη Δ.1043/157/10.2.1988 απόφασή μας, για τη 
μελέτη και κατάρτιση πίνακα μοναδικών συντελεστών για τον 

προσδιορισμό του καθαρού εισοδήματος των γεωργικών επιχει¬ 
ρήσεων, αποφασίζουμε: 

1. Καθορίζουμε τους συντελεστές προσδιορισμού του καθαρού 
εισοδήματος, που θα εφαρμόζονται στα ακαθάριστα έσοδα, κατά 
γενικές κατηγορίες, των γεωργικών επιχειρήσεων, ως εξής: 

1. Προϊόντα ζωικής παραγωγής 

α) Βοοτροφικές εκμεταλλεύσεις 5% 
β) Χοιροτροφικές εκμεταλλεύσεις 5% 
γ) Πτηνοτροφικές εκμεταλλεύσεις 10% 

II. Λοιπά προϊόντα φυτικής και ζωικής παραγωγής οι συντελε¬ 
στές καθαρού κέρδους που ίσχυσαν κατά το οικονομικό έτος 
1988, ανάλογα με το είδος της εκμετάλλευσης. 

2. Οι συντελεστές αυτοί ισχύουν από το οικονομικό έτος 1989 
για τα εισοδήματα από γεωργικές επιχειρήσεις που αποκτήθηκαν 
κατά τη διάρκεια του ημερολογιακού έτους 1988. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 24 Φεβρουάριου 1989 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 
- ψ- 

Αριθ. 2017707/3674/0025 (8) 

Παροχή της εγγύησης του Δημοσίου προς την Τράπεζα Κεντρι¬ 
κής Ελλάδος για τη χορήγηση δανείου ποσού εκατόν πενήντα 
εκατομμυρίων (150.000.000) δρχ. στην Ο.Α. για κάλυψη 
ταμιακών αναγκών της. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρ¬ 
θρου 8 του Ν. 1266/82. 

2. Την πράξη του Διοικητή της Τ.Ε. αριθ. 1390/29.11.88, 
με την οποία εγκρίνεται η δανειοδότηση της Ολυμπιακής Αερο¬ 
πορίας (Ο.Α.) μέχρι συνολικού ποσού δρχ. 10.000 εκατ. για κά¬ 
λυψη ταμιακών αναγκών, από το προϊόν της οποίας ποσό δρχ. 
6.500 εκατ. θα διατεθεί απευθείας για την εξόφληση υποχρεώ¬ 
σεων της εταιρείας από τοκοχρεωλύσια δανείων εσωτερικού. 

3. Το έγγραφο της Τράπεζας της Ελλάδος αριθ. 19/5.1.89, 
στο οποίο αναφέρεται ότι επιτρέπεται, μέχρι τις 31.3.89, η χρη¬ 
ματοδότηση των ΔΕΚΟ για το τμήμα των εγκεκριμένων δανείων 
τους που δεν αντλήθηκε μέχρι 31.12.88. 

4. Το έγγραφο της Τράπεζας Κεντρικής Ελλάδος αριθ. 27/ 
6.2.89, με το οποίο εγκρίνεται η δανειοδότηση της Ο.Α. με ποσό 
δρχ. 150.000.000 και καθορίζονται οι όροι χορήγησής της. 

5. Την απόφαση του Δ.Σ. της Ο.Α. της 324/9.2.89 συνεδρία¬ 
σής του, με την οποία εγκρίνεται η σύναψη του ανωτέρω δανείου 
και γίνονται αποδεκτοί οι όροι χορήγησής του. 

6. Το έγγραφο του Υπουργείου Μεταφορών και Επικοινωνιών 
αριθ. 47413/4209/19.12.88, το οποίο μεταξύ των άλλων 
εγκρίνει την προαναφερόμενη δανειοδότηση. 

7. Το έγγραφο της Ο.Α. αριθ. 5900/15.2.89, με το οποίο ζη¬ 
τεί την εγγύηση του Ελληνικού Δημοσίου για την ανωτέρω δα¬ 
νειοδότηση. 

8. Την αριθ. 1002081/28/2.1.89 κοινή απόφαση του Πρω¬ 
θυπουργού και του Υπουργού Οικονομικών «ανάθεση αρμοδιοτή¬ 
των στον Υφυπουργό Οικονομικών Ηλία Παπαηλία», αποφασί¬ 
ζουμε: 

Παρέχουμε την εγγύηση του Ελληνικού Δημοσίου στην Τρά¬ 
πεζα Κεντρικής Ελλάδος για τη χορήγηση δανείου προς την Ολυ¬ 
μπιακή Αεροπορία (Ο.Α.) ποσού δρχ. εκατόν πενήντα εκατομμυ¬ 
ρίων (150.000.000) δρχ. για κάλυψη ταμιακών αναγκών της. 


Το Ελληνικό Δημόσιο παραιτείται από την εφαρμογή και τις 
ενστάσεις των άρθρων 855 και 867 και διατηρεί τα δικαιώματα 
και τις ενστάσεις που απορρέουν από τα άρθρα 853, 858, 862 
και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα 
με τους όρους που αναφέρονται στην Πράξη του Διοικητή της 
Τράπεζας της Ελλάδος αριθ. 1390/29.11.88 και στο αριθ. 
5900/15.2.89 έγγραφο της Τράπεζας Κεντρικής Ελλάδος. 

Με την απόφαση αυτή αναλαμβάνουμε την υποχρέωση, σε πε¬ 
ρίπτωση καθυστέρησης εξόφλησης ληξιπρόθεσμης δόσης ή μέ¬ 
ρους αυτής ενδιάμεσων τόκων ή τόκων υπερημερίας του δανείου 
αυτού, να καταβάλουμε στο δανειστή μέσα σε δύο (2) μήνες από 
τη λήξη της εκάστοτε οφειλής τα ποσά που προέρχονται από την 
ανωτέρω αιτία και μετά από προηγούμενη βεβαίωση των ποσών 
αυτών στο οικείο Δημόσιο Ταμείο στο λογ/σμό Νο 555, σύμ¬ 
φωνα με τη διάταξη του Π.Δ. 839/78 (ΦΕΚ 195/Α Τ /78) και 
τις οδηγίες των εγκυκλίων μας αριθ. 98348/2945/8.8.79 και 
6465/124/16.1.80. 

Η Τράπεζα Κεντρικής Ελλάδος παρακαλείται να μας στείλει 
αντίγραφο της σύμβασης που θα υπογράψει με την Ο.Α., πίνακα 
τοκοχρεωλυτικής εξόφλησης του εν λόγω δανείου και να μας ενη¬ 
μερώνει για την πορεία εξυπηρέτησής του. 

Η Ο.Α. παρακαλείται να φροντίζει για την εμπρόθεσμη εξό¬ 
φληση του εν λόγω δανείου. 

Καθορίζουμε προμήθεια υπέρ του Δημοσίου 0,50% για την 
παρεχόμενη εγγύησή του, την οποία θα εισπράττει η δανείστρια 
Τράπεζα και θα την αποδίδει στο Δημόσιο, σύμφωνα με τα έγ¬ 
γραφά μας 98346/2944/8.8.79, 98348/2945/8.8.79 και 
121545/1786/6.11.79. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 28 Φεβρουάριου 1989 

Ο ΥΦΥΠΟΥΡΓΟΣ 

ΗΛΙΑΣ ΠΑΠΑΗΛΙΑΣ 

-Ψ- 

Αριθ. 30300 (9) 

Παράταση χρόνου ισχύος της 30532/15.3.88 κοινής απόφασης 

των Υπουργών Εθνικής Οικονομίας και Εργασίας, μόνο ως 

προς το μέρος που αφορά τη χρηματοδότηση του Τ.Ο.Ε.Β. IV 

Αρδευτικού δικτύου Νιγρίτας - Φλαμπούρου Σερρών.' 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «για την πα¬ 
ροχή κινήτρων ενίσχυσης της Οικονομικής και Περιφερειακής 
Ανάπτυξης της χώρας και τροποποίηση συναφών διατάξεων». 

2. Το αριθ.· 104827/9.2.89 έγγραφο του ΟΑΕΔ, με το οποίο 
μας υπέβαλε απόσπασμα πρακτικού της αριθ. 5/31.1.89 συνε¬ 
δρίασης του Διοικητικού Συμβουλίου του, κατά την οποία αποφα- 
σίστηκε η υποβολή πρότασης για την παράταση του χρόνου 
ισχύος της αριθ. 30532/15.3.88 κοινής απόφασης των Υπουρ¬ 
γών Εθνικής Οικονομίας και Εργασίας, μόνο ως προς το μέρος 
που αφορά τη χρηματοδότηση του IV αρδευτικού δικτύου Νιγρί¬ 
τας - Φλαμπούρου Σερρών, αποφασίζουμε: 

Εγκρίνουμε την παράταση του χρόνου ισχύος της αριθ. 
30532/15.3.88 κοινής απόφασης των Υπουργών Εθνικής Οι¬ 
κονομίας και Εργασίας μέχρι 30.9.89, μόνο ως προς το μέρος 
που αφορά τη χρηματοδότηση του Τ.Ο.Ε.Β. IV αρδευτικού δι¬ 
κτύου Νιγρίτας - Φλαμπούρου Σερρών, λόγω των δυσμενών και¬ 
ρικών συνθηκών που επικράτησαν κατά τη συμβατική περίοδο 

και ως εκ τούτου δεν κατέστη δυνατή η ολοκλήρωση των έργων 
και η απορρόφηση του προβλεφθέντος κονδυλίου. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 1 Μαρτίου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

ΠΑΝΑΓΙΩΤΗΣ ΡΟΥΜΕΛΙΩΤΗΣ ΓΙΩΡΓΟΣ ΓΕΝΝΗΜΑΤΑΣ 

-+- 

Αριθ. 30299 (10) 

Χρηματοδότηση από τον ΟΑΕΔ των Δήμων Βούλας και Λαμιέων και 

των Τ.Ο.Ε.Β. Παλαιού Μυλοποτάμου Πέλλας, Πρασινάδας Ημα¬ 
θίας και Ξεχασμένης Ημαθίας για την εκτέλεση κοινωφελών έργων 

προς απασχόληση ανέργων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την πα¬ 
ροχή κινήτρων ενίσχυσης της οικονομικής και περιφερειακής 
ανάπτυξης της χώρας και τροποποίηση συναφών διατάξεων». 

2. Την αριθμ. 32309/10.1.89 κοινή απόφαση των Υπουρ¬ 
γών Εθνικής Οικονομίας και Εργασίας «Έγκριση διάθεσης πο¬ 
σού 650.000.000 δρχ. από κεφάλαια του ΟΑΕΔ για την εκτέ¬ 
λεση κοινωφελών έργων». 

3. Το αριθμ. 104813/8.2.89 έγγραφο του ΟΑΕΔ με το οποίο 
μας υπέβαλε απόσπασμα πρακτικού της αριθμ. 5/31.1.89 συνε¬ 
δρίασης του Διοικητικού Συμβουλίου του, κατά την οποία αποφα- 
σίστηκε η υποβολή πρότασης για χρηματοδότηση εκ μέρους του 
ΟΑΕΔ των Δήμων Βούλας και Λαμιέων και των Τ.Ο.Ε.Β. Πα¬ 
λαιού Μυλοποτάμου Πέλλας, 1 Πρασινάδας Ημαθίας και Ξεχασμέ¬ 
νης Ημαθίας με τα ποσά των 6.562.000 δρχ., 10.700.000 
δρχ., 2.200.000 δρχ., 1.870.000 δρχ., 2.890.000 δρχ., αντί¬ 
στοιχα με τη μορφή συνεισφοράς για την εκτέλεση κοινωφελών 
έργων προς απασχόληση ανέργων, αποφασίζουμε: 

Εγκρίνουμε τη χορήγηση των παρακάτω ποσών με τη μορφή 
συνεισφοράς στους αντίστοιχους φορείς για την εκτέλεση κοινω¬ 
φελών έργων, προς απασχόληση ανέργων: 

1. Δήμο Βούλας: ποσό έξι εκατομμυρίων πεντακοσίων εξήντα 
δύο χιλιάδων (6.562.000) δρχ. προς απασχόληση σαράντα (40) 
ανέργων. 

Περιγραφή έργων 

- Κατασκευή αθλητικού κέντρου 

- Ανακατασκευή κτιρίου πνευματικής Εστίας 

- Πλακόστρωση Πεζοδρομίων οδού Προόδου 

- Κρααπέδωση και πλακόστρωση-οδού Διγενή (από Β. Παύ¬ 
λου και Αλκυονιδών) 

- Διαμόρφωση πλατείας Δαβάκη 

- Πλακόστρωση πεζοδρομίων Αθηνών - Σερρών 

- Κρασπέδωση Χλόης 

- Πλακόστρωση πλατείας μεταξύ οδών Νηρέως — Αλκυονι- 
δών και Αλυούς 

- Πλακόστρωση πεζοδρομίων πλατείας μεταξύ Β. Παύλου - 
Ήρας - Διος και Αλκυονιδών 

- Διαμόρφωση πλατείας Έβρου. 

Για την κατασκευή των παραπάνω έργων θ’ απαιτηθεί το 
ποσό των σαράντα εννέα εκατομμυρίων (49.000.000) δρχ. και 
θα πραγματοποιηθούν συνολικά τρεις χιλιάδες οκτακόσια εξήντα 
(3.860) ημερομίσθια. 

2. Δήμο Λαμιέων: ποσό δέκα εκατομμυρίων επτακοσίων χι¬ 


λιάδων (10.700.000) δρχ. προς απασχόληση είκοσι ενός (21) 
ανέργων. 

Περιγραφή έργου 

Έργα καθαρισμού και αποψίλωση κοινοχρήστων χώρων. 
Για την κατασκευή του παραπάνω έργου θ’ απαιτηθεί το ποσό 
των τριάντα εκατομμυρίων (30.000.000) δρχ. και θα πραγμα¬ 
τοποιηθούν συνολικά έξι χιλιάδες τριακόσια (6.300) ημερομί¬ 
σθια. 

3. Τ.Ο.Ε.Β. Παλαιού Μυλοποτάμου Πέλλας: ποσό δύο εκα¬ 
τομμυρίων διακοσίων χιλιάδων (2.200.000) δρχ. προς απασχό¬ 
ληση τριάντα (30) ανέργων. 

Περιγραφή έργου 

Συντήρηση και λειτουργία αρδευτικού δικτύου Αραβήσσου 
Μυλοτόπου Πεδιάδας Θεσσαλονίκης. 

Για την εκτέλεση του παραπάνω έργου θ’ απαιτηθεί το ποσό 
των τεσσάρων εκατομμυρίων πεντακοσίων πενήντα χιλιάδων 
(4.550.000) και θα πραγματοποιηθούν συνολικά χίλια διακόσια 
ενενήντα τέσσερα (1.294) ημερομίσθια. 

4. Τ.Ο.Ε.Β. Πρασινάδας Ημαθίας: ποσό ενός εκατομμυρίου 
οκτακόσιων εβδομήντα χιλιάδων (1.870.000) δρχ. προς απα¬ 
σχόληση τριάντα (30) «ανέργων. 

Περιγραφή έργου 
Συντήρηση αρδευτικού δικτύου. 

Για την κατασκευή του παραπάνω έργου θ’ απαιτηθεί το ποσό 
των τριών εκατομμυρίων τρκακοσίων χιλιάδων (3.300.000) 
δρχ. και θα πραγματοποιηθούν συνολικά χίλια εκατό (1.100) 
ημερομίσθια. 

5. Τ.Ο.Ε.Β. Ξεχασμένης Ημαθίας: ποσό δύο εκατομμυρίων 
οκτακόσιων ενενήντα χιλιάδων (2.890.000) δρχ. προς απασχό¬ 
ληση σαράντα (40) ανέργων. 

Περιγραφή έργου 
Συντήρηση αρδευτικού δικτύου. 

Για την κατασκευή του παραπιάνω έργου θ’ απαιτηθεί το ποσό 
των πέντε εκατομμυρίων εκατό χιλιάδων (5.100.000) δρχ. και 
θα πραγματοποιηθούν συνολικά χίλια επτακόσια (1.700) ημερο¬ 
μίσθια. 

. Η χρηματοδότηση θα δοθεί στους παραπάνω φορείς με τους 
όρους και προϋποθέσεις που ορίζει η αριθμ. 32733/22.12.88 
κοινή απόφαση των Υπουργών Εθνικής Οικονομίας και Εργα¬ 
σίας (ΦΕΚ 951/τ.Β’/30.12.88). 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 1 Μαρτίου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

ΠΑΝ. ΡΟΥΜΕΛΙΩΤΗΣ Γ. ΓΕΝΝΗΜΑΤΑΣ 

- -4 - 

Αριθ. Φ.Π/Οικ. 792 (11) 

Διακανονισμός εξόφλησης οφειλών από καθυστερούμενες εισφο¬ 
ρές προς Οργανισμούς Κοινωνικής Ασφάλισης αρμοδιότητας 
Υπουργείου Υγείας, Πρόνοιας και Κοινωνικών Ασφαλί¬ 
σεων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ. ΔΙΚΑΙΟΣΥΝΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντοις υπόψη: 

1. Την ανάγκη τόνωσης του ρυθμού της παραγωγικής δρα¬ 
στηριότητας της οικονομίας της χώρας. 

2. Την ανάγκη υποβοήθησης των Οργανισμών Κοινωνικής 
Ασφάλισης στην είσπραξη των εσόδων τους από καθυστερούμενες 

ασφαλιστικές εισφορές. 

3. Αιτήματα των παραγωγικών τάξεων της χώρας, αποφασί¬ 
ζουμε: 

Άρθρο 1 

1. Οι καθυστερούμενες ασφαλιστικές εισφορές περιόδου μέχρι 
31.12.88 συμπεριλαμβανομένων και των εισφορών του δώρου 
Χριστουγέννων 1988, προς οργανισμούς κοινωνικής ασφάλισης 
αρμοδιότητας Υπουργείου Υγείας, Πρόνοιας και Κοινωνικών 
Ασφαλίσεων κεφαλαιοποιούμενες την ημερομηνία υποβολής της 
αίτησης μαζί με τα αυτοτελή πρόσθετα τέλη, τόκους και λοιπές 
προσαυξήσεις και επιβαρύνσεις, δικαστικά έξοδα, έξοδα εκτέλε¬ 
σης κ.λ.π. διακανονίζονται και εξοφλούνται ως εξής: 

α) Το 5% της κεφαλαιοποιούμενης συνολικής οφειλής προκα¬ 
ταβάλλεται. 

β) Το υπόλοιπο ποσό καταβάλλεται σε 48 μηνιαίες ισόποσες 
δόσεις που το ποσό της κάθε μιας δεν μπορεί να είναι μικρότερο 
των 5.000 δραχμών. 

γ) Η αίτηση για το διακανονισμό πρέπει να υποβληθεί μέχρι 
την 15.4.89. 

δ) Η προκαταβολή πρέπει να πληρωθεί μέχρι την 30.4.89 και 
η καταβολή της πρώτης δόσης μέχρι την 31.5.89. 

2. Προϋπόθεση για την υπαγωγή στον διακανονισμό αυτό εί¬ 
ναι η μη ύπαρξη, κατά το χρόνο καταβολής της προκαταβολής, 
υποχρέωσης από τρέχουσες εισφορές περιόδου 1.1.89 και εντεύ¬ 
θεν, η δε συνέχιση της καταβολής των δόσεων προϋποθέτει επί¬ 
σης τη μη ύπαρξη οφειλής από τρέχουσες εισφορές. 

3. Η μη εμπρόθεσμη καταβολή τριών συνεχών δόσεων συνε¬ 
πάγεται την αμετάκλητη απώλεια του παρεχομένου με την από¬ 
φαση αυτή ευεργετήματος της τμηματικής εξόφλησης των οφει- 
λομένων εισφορών και καθιστά άμεσα απαιτητό το σύνολο του 
οφειλομένου ποσού, από κύρια εισφορά με τ’ αναλογούντα σ’ αυτή 
κατά την ημέρα εξόφλησης αυτοτελή πρόσθετα τέλη, επιβαρύν¬ 
σεις, προσαυξήσεις κ.λ.π. 

4. Ως ασφαλιστικές εισφορές θεωρούνται οι εισφορές ασφαλι¬ 
σμένου και εργοδότη, οι εισφορές υπέρ ΕΛΔΕΟ-ΙΚΑ καθώς και οι 
εισφορές αυτοτελώς εργαζομένων επιστημόνων, εμπόρων, επαγ- 
γελματιών βιοτεχνών για υποχρεωτική ασφάλιση στους οργανι¬ 
σμούς κοινωνικής ασφάλισης, κύριας και επικουρικής ασφάλισης, 
αρωγής, ασθένειας, πρόνοιας αρμοδιότητας Υπουργείου Υγείας, 
Πρόνοιας και Κοινωνικών Ασφαλίσεων. 

5. Οι παραπάνω διατάξεις εφαρμόζονται και για τις καθυστε¬ 
ρούμενες εισφορές προς τους Οργανισμούς Κοινωνικής Πολιτικής 
των οποίων οι εισφορές εισπράττονται από το ΙΚΑ μαζί με τις δι¬ 
κές του. 

Άρθρο 2 

Εφόσον οι επιχειρήσεις που οφείλουν στο ΙΚΑ έχουν υπαχθεί 
και τηρούν τους όρους της ρύθμισης που προβλέπει η απόφαση 
αυτή ποσοστό 20% από τις εκκαθαρισμένες οφειλές του Δημο¬ 
σίου προς αυτές, συμπεριλαμβανομένων και των εξαγωγικών 
επιτοκίων, επιδοτήσεων επιχορηγήσεων κ.λ.π. παρακρατούνται 
από το δημόσιο, και συμψηφίζονται υποχρεωτικά με οφειλές των 
επιχειρήσεων αυτών προς το ΙΚΑ. 

Ο συμψηφισμός πραγματοποιείται σύμφωνα με τις διατάξεις 
του ΙΚΑ και ανεξάρτητα από τυχόν οφειλές των επιχειρήσεων 
προς το Δημόσιο ή άλλους τρίτους, αποδίδονται δε από το Δημό¬ 
σιο απ’ ευθείας στο ΙΚΑ. 

Τα παρακρατούμενα από το Δημόσιο ποσά και αποδιδόμενα 
στο ΙΚΑ δεν επηρεάζουν το ποσό των καθορισθεισών δόσεων και 


το ρυθμό καταβολής τους. 

Άρθρο 3 

Για όσο διάστημα οι εργοδότες τηρούν τους όρους του διακανο¬ 
νισμού: 

- Αναβάλλονται οι ποινικές δίκες για παράβαση του Α.Ν. 
86/67 όπως έχει τροποποιηθεί και ισχύει: 

- Αναστέλλεται ή διακόπτεται η εκτέλεση των καταδικαστι- 
κών αποφάσεων για παράβαση του Α.Ν. 86/67 οι δε κρατούμε¬ 
νοι απολύονται από τις φυλακές με παραγγελία του Αρμόδιου Ει¬ 
σαγγελέα. 

Αναστέλλεται η διαδικασία λήψης αναγκαστικών μέτρων. 
Κατ’ εξαίρεση, η συμμόρφωση με τους όρους του διακανονισμού 
δεν συνεπάγεται την άρση των κατασχέσεων, υποθηκών και προ¬ 
σημειώσεων που έχουν επιβληθεί, οι δε κατατεθείσες εγγυητικές 
επιστολές διατηρούνται μόνο για το ποσό που οφείλεται από απαι¬ 
τητές δόσεις και μέχρι την ημερομηνία λήξης τους. 

Οι παραπάνω αναστολές, διακοπές ή αναβολές παύουν, εφό¬ 
σον ο υπόχρεος δεν καταβάλλει τρεις συνεχείς δόσεις. 

Άρθρο 4 

Το ΙΚΑ και οι άλλοι ασφαλιστικοί οργανισμοί κύριας ασφάλι¬ 
σης μισθωτών χορηγούν βεβαίωση ενημερότητας για τη δανειο- 
ιοδότηση - χρηματοδότηση επιχειρήσεων από Τράπεζες ή οποιο- 
δήποτε άλλο πιστωτικό Ίδρυμα εφόσον η επιχείρηση έχει υπαχθεί 
στον διακανονισμό και τηρεί τους όρους της ρύθμισης. 

Η απόφαση αυτή ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της Κυβερ- 
νήσεως και να κυρωθεί με νόμο. 

Αθήνα, 6 Μαρτίου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΔΙΚΑΙΟΣΥΝΗΣ 

ΠΑΝΑΓΙΩΤΗΣ ΡΟΥΜΕΛΙΩΤΗΣ ΒΑΣΣΟΣ ΡΩΤΗΣ 


ΥΓΕΙΑΣ. ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

ΑΠΟΣΤΟΛΟΣ ΚΑΚΛΑΜΑΝΗΣ 


♦ 


Αριθ. 424/227 (12) 

Καθορισμός του ύψους της ονομαστικής αξίας των υπέρ του Τα¬ 
μείου Υγείας Δικηγόρων Επαρχιών επικολλουμένων ενσήμων. 


Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 6 του άρθρου 37 του ν. 4507/1966 
(ΦΕΚ 71Β'). 

2. Τις διατάξεις της παρ. 2 του άρθρου μόνου του Π.Δ. 66/ 
1989 (ΦΕΚ 33Α’). 

3. Τις διατάξεις των άρθρων 23, 24 παρ,. 2 εδαφ. γ' και 27 
παρ. 1 εδαφ. δ’τουν. 1558/1985 «Κυβέρνηση και Κυβερνητικά 
όργανα» (ΦΕΚ 137Α') και των άρθρων 5 και 14 του Π.Δ. 437/ 
1985 «Καθορισμός και ανακατανομή των αρμοδιοτήτων των 
Υπουργείων» (ΦΕΚ 157Α’). 

4. Τις διατάξεις της αρ. 904/30.11.88 κοινής απόφασης του 
Πρωθυπουργού και του Υπουργού Υγείας, Πρόνοιας και Κοινω¬ 
νικών Ασφαλίσεων «Γενικές και ειδικές αρμοδιότητες στους Υφυ¬ 
πουργούς Υγείας, Πρόνοιας και Κοινωνικών Ασφαλίσεων (ΦΕΚ 
863 Β). 

5. Την αρ. 25/25.2.1989 απόφαση της Γενικής Συνέλευσης 
του Ταμείου Υγείας Δικηγόρων Επαρχιών, αποφασίζουμε: 

Εγκρίνουμε την αρ. 25/25.2.1989 απόφαση της Γενικής Συ¬ 
νέλευσης του Ταμείου Υγείας Δικηγόρων Επαρχιών, που έχει ως 

εξής: 

«Τα από τα εδάφια ιβ’ - ιδ’ της παρ. 1 του άρθρ. 10 του ν.δ. 
4114/1960, όπως τροποποιήθηκε με το άρθρ. 26 του ν. 1759/ 
1988, προβλεπόμενα χρηματικά ποσά, που αποδίδονται σύμ¬ 
φωνα με τις διατάξεις του π.δ/τος 66/1989 στο ΤΤΔΕ, ορίζο¬ 
νται ως εξής: 

Ενώπιον Ειρηνοδικείου κ.λπ. σε δραχμές εξήντα (60) 

Ενώπιον Πρωτοδικείου κ.λπ. σε δραχμές εκατόν είκοσι (120). 

Ενώπιον Εφετείου κ.λπ. σε δραχμές διακόσιες δέκα (210)' 

Ενώπιον Αρείου Πάγου κ.λπ. σε δραχμές τετρακόσιες είκοσι 
(420). 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 2 Μαρτίου 1989 

Ο ΥΦΥΠΟΥΡΓΟΣ 

ΝΙΚ. ΡΙΖΟΓΙΑΝΝΗΣ 

-φ- 

Αριθ. 24942 (13) 

Συγκρότηση του «Υπηρεσιακού Συμβουλίου υπαλλήλων του 

Υπουργείου Δικαιοσύνης μη υπαγομένων στον Υπαλληλικό 

Κώδικα. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις α) των άρθρων 4, 5 και 7 του Ν. 1232/82 
«Επαναφορά σε ισχύ τροποποίηση και συμπλήρωση των δια- 
διατάξεων του Ν.Δ. 4352/64 και άλλες διατάξεις», β) του 
άρθρου 11 του Ν. 1256/82 «Για την πολυθεσία την πολυαπα- 
σχόληση και την καθιέρωση ανωτάτου ορίου απολαβών στο 
δημόσιο τομέα, καθώς και για το Ελεγκτικό Συνέδριο, το Νο¬ 
μικό Συμβούλιο του Κράτους και άλλες διατάξεις γ) των άρ¬ 
θρων 13 παρ. 6 του Ν. 1400/83 και δ) του'άρθρου 23 του Ν. 
1578/85. 

2. Την κοινή απόφαση αριθ. 50780/24.6.82, (ΦΕΚ 442/ 
82, τεύχος Β’) των Υπουργών Προεδρίας της Κυβέρνησης και 
Δικαιοσύνης «Μετονομασία και ανασύνθεση του Υπηρεσιακού 
Συμβουλίου κρίσεως Προσωπικού Υπουργείου Δικαιοσύνης 
μη υπαγομένου στον υπαλληλικό Κώδικα». 


3. Τις διατάξεις των άρθρων 79, 80 και 81 του Π.Δ. 602/ 
76, όσες συμβιβάζονται με τις ρυθμίσεις της ανωτέρω κοινής 
απόφασης. 

4. Την αριθ. 2693/20.2.1989 έγγραφη πρόταση του Προϊ¬ 
σταμένου του Διοικητικού Εφετείου Αθηνών, αποφασί¬ 
ζουμε: 

Συγκροτούμε το Υπηρεσιακό Συμβούλιο υπαλλήλων του 
Υπουργείου Δικαιοσύνης, μη υπαγομένων στον υπαλληλικό 
κώδικα (Π.Δ. 611/77), που προβλέπεται από την ανωτέρω 
κοινή απόφαση 50780/82 των Υπουργών Προεδρίας της 
Κυβέρνησης και Δικαιοσύνης και ορίζουμε ως μέλη αυτού 
τους κατωτέρω: 

1. Γεώργιο Ασημακόπουλο, Γενικό Γραμματέα του Υπουρ¬ 
γείου Δικαιοσύνης ως Πρόεδρο, με αναπληρωτή αυτού τον 
Κων/νο Δίκαιο, Πρόεδρο Εφετών στο Διοικητικό Εφετείο 
Αθηνών. 

2. Πέτρο Μπούρα, ως μέλος με αναπληρωτή αυτού τον Γεώρ¬ 
γιο Παπαδόπουλο, Προέδρους Εφετών στο Διοικητικό Εφετείο 
Αθηνών. 

3. Την Αικατερίνη Χαλκιοπούλου, ως μέλος με αναπληρωτή 
αυτής τον Νικόλαο Τσίγκα, Προϊσταμένους Δ/νσεων της Κε¬ 
ντρικής Υπηρεσίας του Υπουργείου Δικαιοσύνης. 

Γραμματέα τού Συμβουλίου ορίζουμε την Καίτη Νίκου με ανα- 
πληρώτρια αυτής την Γεωργία Μηλιώνη, υπαλλήλους με Β’ 
βαθμό Κλάδου ΠΕ Διοικητικού - Οικονομικού της Κεντρικής 
Υπηρεσίας του Υπουργείου Δικαιοσύνης. 

Η θητεία των μελών του ανωτέρω Συμβουλίου λήγει την 31 
Δεκεμβρίου 1990. 

Αναφορικά μέ τις αρμοδιότητες και την λειτουργία του Συμ¬ 
βουλίου αυτού έχουν εφαρμογή οι ρυθμίσεις των παρ. 5 και 6 
της ανωτέρω κοινής. απόφασης 50780/82 των/Υπουργών 
Προεδρίας της Κυβέρνησης και Δικαιοσύνης. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 3 Μαρτίου 1989 

Ο ΥΠΟΥΡΓΟΣ 

ΒΑΣΣΟΣ ΡΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





